ไทยรีฯเผยรากหญ้าสนประกันสุขภาพราคาถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ไทยรีฯ สำรวจพบคนรายได้น้อยเข้าไม่ถึงประกันสุขภาพ บริษัทเมินขายราคาถูกหวั่นขาดทุนบาน
สำนักวิจัยและสถิติ บริษัท ไทยรับประกันภัยต่อ (ไทยรี) เปิดเผยว่า งานวิจัยของธนาคารโลก “Voices of the Poor” ซึ่งได้สัมภาษณ์และอภิปรายกลุ่มย่อยจากประชาชนใน 60 ประเทศกว่า 6 หมื่นคน พบว่าผู้มีรายได้น้อยต้องการทำประกันสุขภาพมากที่สุด 
ก่อนหน้านี้ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้มอบนโยบายให้บริษัทประกันภัยออกแบบประกันภัยราคาถูก หรือไมโครอินชัวรันส์สำหรับผู้มีรายได้น้อยอย่างจริงจังในปี 2554 
อย่างไรก็ตาม จนถึงขณะนี้ยังไม่มีบริษัทประกันภัย หรือบริษัทประกันชีวิตรายใดออกประกันสุขภาพสำหรับผู้มีรายได้น้อย
การเข้าถึงไมโครอินชัวรันส์ประเภทประกันสุขภาพของผู้มีรายได้น้อยในปัจจุบันยังมีข้อจำกัดค่อนข้างมาก ส่วนใหญ่จะเป็นการให้บริการสุขภาพที่จำเป็น และหาได้ในชุมชน และการรักษาตัวในโรงพยาบาลเป็นสำคัญ
“ปัญหาหลักที่ทำให้ผู้รับประกันภัยไมโครอินชัวรันส์ทางด้านประกันสุขภาพเกิดจากภาวะการขาดทุน เพราะผู้ทำประกันภัยที่มีจำนวนน้อย” ไทยรีฯ กล่าว
ด้านนายแอนดริว วอง กรรมการผู้จัดการ บริษัท บูพา ประกันสุขภาพ กล่าวว่า บริษัทไม่สามารถที่จะทำประกันสุขภาพราคาถูกออกมาได้ เนื่องจากค่ารักษาพยาบาลสูง เบี้ยที่รับมาไม่เพียงพอกับค่าสินไหมที่จะจ่าย 
ดังนั้น ประชาชนได้รับการดูแลด้านสุขภาพพื้นฐานที่ดีจากรัฐบาลอยู่แล้ว หากต้องการรักษาโรคเฉพาะทางที่มีค่าใช้จ่ายสูง ก็ต้องยอมจ่ายประกันสุขภาพที่มีเบี้ยต่อปีสูงโดยเฉพาะอย่างยิ่งจำนวนของผู้ทำประกันภัยไมโครอินชัวรันส์กับองค์กรพัฒนาชุมชน และ บริษัทการประกันภัยแบบสหการที่เป็นผู้ให้บริการรองจากเอ็นจีโอหรือองค์กรที่ให้ความช่วยเหลือแก่ผู้มีรายได้น้อย